Der er det seneste døgn blevet konstateret 123 nye tilfælde af coronasmitte i Nordjylland. Det viser den daglige opgørelse fra Statens Serum Institut. På landsplan er der kommet 1353 nye smittetilfælde til sygdomsstatistikken. I Nordjylland er der i øjeblikket 21 indlagte med covid-19. Af dem er 3 indlagt på en intensivafdeling - en enkelt heraf ligger i respirator Antallet af indlagte er lige nu ligeså højt som i midten af april, da første "bølge" af pandemien var igang med at aftage frem mod sommeren, men nu stiger antallet af indlagte altså hastigt igen. Med 60 nysmittede alene inden for det seneste døgn indtager Aalborg Kommune en negativ førsteplads, når det kommer til smittespredningen og kommunen har lige nu den højeste såkaldte incidens, når det kommer til smitte. Den er på 193 - og den 14. højeste i landet.

Referat:
21 personer er indlagt med coronavirus i Nordjylland lige nu.